הוועדה לקידום מעמד האישה ולשוויון מגדרי, כנסת 25, פרוטוקול מספר 31, 2023-06-20 00:00

פנינה תמנו: צהריים טובים, חברת הכנסת שלי מירון

פנינה תמנו:  הנושא שלנו היום – יש מי שיקראו לו "המס הוורוד" – אפליית מחירים על בסיס מגדרי

פנינה תמנו:  נכון שהסוגיה הזאת עולה מעת לעת וגם היה מחקר של המ

פנינה תמנו: מ

פנינה תמנו: מ בשנת 2018, תקן אותי אם אני טועה

פנינה תמנו:  ועדיין כשנכנסתי לתפקיד ביקשתי לקבל מחקר שמתמקד במוצרים אינטימיים, היגייניים ועל הפערים במחירים בין מוצרי גברים למוצרי נשים

פנינה תמנו:  הרבה פעמים יש אחיזת עיניים שעולה מהדוח שהוצג בפניי, ותכף גם יציג אותו בצורה מפורטת יותר מר אזנקוט

פנינה תמנו:  אבל אחיזת העיניים היא הרבה פעמים כשאנחנו חושבים שהמחיר לא מגלם אפליה, אנחנו מגלים שהאפליה מסתתרת במשקל או בכמות של המוצר

פנינה תמנו:  זה מלמד אותנו שאפליה מסתתרת בהרבה מאוד וריאציות

פנינה תמנו:  זה אפילו מניפולציות שהרבה פעמים אני מתקשה להבין איך בעולם מתוקן לוקחים דווקא את קהל הלקוחות הגדול ביותר

פנינה תמנו:  בסוף נשים הן קהל הצרכנים הגדול ביותר של רשתות הפארם שבהן אנחנו קונים את המוצרים

פנינה תמנו:       תחילה, מאיר אזנקוט, אני אשמח שתציג את המחקר

פנינה תמנו:  תודה לכל מי שנמצא כאן

פנינה תמנו:  תכף נשמע גם את משרדי הממשלה ואת הארגונים החברתיים

פנינה תמנו:  דווקא היבואנים וחברות השיווק שמנהלת הוועדה הזמינה רבים מהם – כנראה, לא חשוב להם מספיק

קריאה: העיקר שמדברים על יוקר המחיה כל הזמן

פנינה תמנו: העיקר שמדברים על יוקר המחיה

פנינה תמנו:  כנראה, קהל הנשים הצרכניות לא מספיק חשוב להם

פנינה תמנו:  זה, לדעתי, ביטוי של זלזול ואי יכולת לעמוד מול שאלות, ואולי אפילו סוג של אישור שאנחנו צודקות ושהמחקר צודק

פנינה תמנו:  אז אם נצטרך לעשות עוד דיון עם ועדת הכלכלה שהיא מבחינתם עם טיפה יותר שוט אז אנחנו נעשה את זה

פנינה תמנו:  אבל בינתיים מכובדות ומכובדים מי שנמצא כאן

פנינה תמנו:  יחד נראה איך אנחנו מצד המדינה יכולים להתגבר על הסוגיה

פנינה תמנו:  בבקשה

מאיר אזנקוט: שלום לכולם, צהריים טובים, אני ממרכז המחקר והמידע של הכנסת

מאיר אזנקוט:  כתבנו מחקר בחודש האחרון - -      

פנינה תמנו: התפקיד שלך הוא חוקר - -     

מאיר אזנקוט: כלכלן במחלקה לפיקוח תקציבי במ

מאיר אזנקוט: מ

מאיר אזנקוט: מ

פנינה תמנו: תודה

מאיר אזנקוט: עשינו סקירה של כמה מחקרים מהעולם שקראנו בנושא מוצרי היגיינה: סכיני גילוח, דאודורנטים, קרמים, וראינו שיש אפליות מחירים על בסיס מגדרי

מאיר אזנקוט:  חלק מהמחקרים מצאו שאפשר להוכיח את זה סטטיסטית, וחלקם לא

מאיר אזנקוט:  עשינו הדמיה דומה פה בישראל

מאיר אזנקוט:  פנינו לחברת "סטורנקס" שיש לה קשר לכל הברקודים ולכל המוצרים שאפשר להשתמש בהם עם קידודים ברשתות השיווק למיניהם, יש להם אלפי חנויות שהם עובדים איתם; והם הכינו לנו רשימה של 100 המוצרים הנמכרים ביותר: דאודורנטים לגברים ונשים בחלוקה וסכיני גילוח לגברים ולנשים

שלי טל מירון: של אותה פירמה?      

מאיר אזנקוט: לרוב זה Gillette או - - - תלוי בפריט

מאיר אזנקוט:  ראינו שיש פערי מחירים

מאיר אזנקוט:  במקרים רבים הגדלים של האריזות הם אלה שיוצרים את הפערים

מאיר אזנקוט:  לסכיני הגילוח זה נראה ברור יותר וגם לדאודורנטים ספריי

מאיר אזנקוט:  בסכיני גילוח המארזים הרבה יותר גדולים לגברים – 16 סכינים במארז; ולנשים הכי הרבה זה שמונה סכיני גילוח, כולל עם ידית

פנינה תמנו: אנחנו פחות מתגלחות

פנינה תמנו:  אני אומרת בציניות

מאיר אזנקוט: ראינו שבגלל המארזים הקטנים המחיר של סכין לאישה הוא גבוה יותר ב-12% מאשר סכין לגבר

מאיר אזנקוט:  עשינו גם בדיקה על דאודורנטים ספריי וראינו שגם המוצר יקר יותר וגם פר-מיליליטר הוא יקר יותר

מאיר אזנקוט:  זאת אומרת בשני המקומות זה יצא גבוה, וזה מעיד על המחיר הגבוה יותר

מאיר אזנקוט:  בהרבה מקרים אחרים ראינו שדווקא המוצר לגבר יותר יקר אבל בגלל שהנפח של הדאודורנט גדול יותר פר-מיליליטר רואים שבחלק מהמוצרים זה היה גבוה יותר לנשים ובחלק ראינו שגם לגברים ובחלק ראינו שזה זהה

מאיר אזנקוט:  כלומר בדאודורנט ספיד-סטיק וספיד-סטיק לגברים המחיר לגברים גבוה יותר אבל המארז גדול יותר ופר-גרם זה יוצא אותו דבר

מאיר אזנקוט:  אז, נגיד, המוצר הזה יצא זהה אבל בהרבה מקרים לנשים היה מחיר גבוה יותר

מאיר אזנקוט:  זה פחות או יותר תאם גם למחקרים שבדקנו גם בשבדיה

פנינה תמנו: גם במחקר השוואתי?      

מאיר אזנקוט: במחקר שהיה בשבדיה הנשים שילמו 4% יותר מאשר הגברים באופן כללי על המוצרים, ובמחקר אחר ראינו שזה גבוה גם ב-5

מאיר אזנקוט: 4%

פנינה תמנו: מה טווח האחוזים של האפליה? סביב 5%-4% אחוזים, וראיתי בחלק מהמוצרים גם פער של 40%

מאיר אזנקוט: 40% יקר יותר היה דווקא לגברים

מאיר אזנקוט:  אבל זה בגלל שהמארז גדול יותר

פנינה תמנו: הכמות יותר גדולה

מאיר אזנקוט: כן, אם לוקחים מארז של 16 סכינים לגברים אז הגיוני שהוא יעלה יותר ממארז של שמונה סכינים לנשים

מאיר אזנקוט:  אבל פר-סכין אנחנו רואים שסכין לאישה יותר יקר ב-12%

מאיר אזנקוט:  במחקרים אחרים שקראנו ראינו תמיד את ההסתייגות שיצרנים אומרים שעולה להם יותר יקר לייצר לנשים

מאיר אזנקוט:  אם זה נכון או לא – קשה לדעת

מאיר אזנקוט:  אני לא רואה הבדל

פנינה תמנו: עולה להם יותר יקר הריח, עולה יותר יקר המרקם

פנינה תמנו:  אני קראתי את זה וזה פשוט - -     

סימון דוידסון: פשוט כי הם יכולים

פנינה תמנו: בדיוק

פנינה תמנו:  פשוט כי הם יכולים וכל התירוצים האלה פחות מחזיקים מים, לצערנו

פנינה תמנו:       אתה רוצה להוסיף עוד משהו?      

מאיר אזנקוט: לא

מאיר אזנקוט:  פחות או יותר הקפתי הכול

מאיר אזנקוט:  תודה

פנינה תמנו: אני רוצה לשמוע, בבקשה, את הרשות להגנת הצרכן, עורכת הדין רחלי לאביאן מהמחלקה המשפטית

רחלי לאביאן: שלום

רחלי לאביאן:  היקף התופעה והתחומים שלה עדיין לא ברור לנו

רחלי לאביאן:  לדעתנו, הפרקטיקה הזאת של אפליית מחירים של מוצרים דומים, זהים היא לא מוצדקת

רחלי לאביאן:  אין הצדקה שמוצר זהה לאישה וגבר יהיו שונים

רחלי לאביאן:  זאת התנהלות לא הוגנת בכלל

רחלי לאביאן:  יחד עם זאת בחוק להגנת הצרכן אין סעיף חוק שמדבר על זה או זה נכנס בגדר סעיף חוק

פנינה תמנו: רחלי, את מהלשכה המשפטית של הרשות להגנת הצרכן שהיא רשות פנים ממשלתית עצמאית

פנינה תמנו:  הרבה פעמים מקבלי ההחלטות מקימים זרוע שתיתן את המיקוד הראוי ברמת המיקרו וגם ברמת המקרו

פנינה תמנו:  את אומרת שהסוגיה לא ידועה לכם לעומקה

פנינה תמנו:  אני אומרת לך, ואני אומרת את זה כאן הרבה – אין דבר כזה להגיד שלא ידוע לנו

פנינה תמנו:  אם אני שעוסקת במגוון תחומים שקשורים לאפליית נשים אבל לא ספציפית בצרכנות יודעת, אני ממליצה שאתם כן תעשו על זה מחקר

פנינה תמנו:  מחקר לא היה צריך להיות רק של הכנסת

פנינה תמנו:  זה צריך להיות קודם כול ובראש ובראשונה – שלכם

פנינה תמנו:  אז אני מצפה מכם בזמן הקרוב, מעבר לעבודה שאנחנו עושים שגם אתם תביאו לנו נתונים

פנינה תמנו:  אתם גם רשות עם שיניים

פנינה תמנו:  אז אני לא יודעת מה זה לבוא ולומר "אנחנו נגד אפלייה" – אתם לא נשיא המדינה

פנינה תמנו:  כמה עובדים יש לכם שם?      

רחלי לאביאן: יש ברשות כ-80 עובדים

פנינה תמנו: 80 עובדים

פנינה תמנו:  אתם לא יכולים להסתכל על הנושא הזה?      

שלי טל מירון: 52% מהאוכלוסייה סובל מזה

רחלי לאביאן: אנחנו נעשה את מה שצריך לעשות

פנינה תמנו: הייתם צריכים לעשות את זה עוד לפני כן

פנינה תמנו:  אני מצטערת שאני כל הזמן תקיפה בעניין הזה

פנינה תמנו:  שכל אחד יתחיל לעשות במדינה הזאת את המדינה הזאת

פנינה תמנו:  אין דבר כזה 80 עובדים ואף אחד לא מסתכל על הדבר הזה

פנינה תמנו:  אם עכשיו את עושה גוגל – כל כך הרבה פרסומים היה על הדבר הזה

פנינה תמנו:  אז איך בכלל היבואנים ורשתות השיווק ירגישו שמישהו מפקח עליהם? אז היום זה נשים ומחר זאת קבוצה אחרת

פנינה תמנו:  גם ככה אנחנו רואים שיש אפליית מחירים בין קבוצות שונות בחברה הישראלית

רחלי לאביאן: מוסכם

פנינה תמנו: כמה זמן נדרש לכם כדי להביא לי דוח פעולה מול היבואנים, רשתות, תמונת מצב

פנינה תמנו:  אני רוצה את הדבר הזה מכם

פנינה תמנו:  אם הייתם גוף וולונטרי לא הייתי דורשת את הדבר הזה

רחלי לאביאן: אני אבחן את זה בהקדם

רחלי לאביאן:  אין לי תאריך מסוים להגיד לך

רחלי לאביאן:  אני יכולה לברר ואחזור עם תשובה

פנינה תמנו: תחזרי, בבקשה, עם תשובה למנהלת

פנינה תמנו:  אני רוצה את כל מה שיש לכם, את כל המחקרים

פנינה תמנו:  אם אין לכם, תזמינו מחקרים

פנינה תמנו:  יש לכם תקציבים

פנינה תמנו:  תדאגו להביא לי תכנית פעולה – איך אתם נכנסים לתמונה גם אם אתם מרגישים שאתם חלשים

פנינה תמנו:  אבל 80 עובדים? זאת רשות גדולה יחסית

פנינה תמנו:  אני מכירה חטיבות, רשויות או אגפים שעושים עבודה מאומצת סביב נושא ספציפי ולא באים אליי עם תשובה כזאת

פנינה תמנו:  בסדר? לתשומת לבך

רחלי לאביאן: אנחנו נבדוק את זה

פנינה תמנו: יש עוד משהו שאת רוצה לומר?      

רחלי לאביאן: לא

פנינה תמנו: תודה

פנינה תמנו:  רקפת וינטרוב, מנהלת דוברות והסברה, המועצה הישראלית לצרכנות

רקפת וינטרוב: המועצה היא חברה ממשלתית שהמנדט שלנו הוא טיפול בזכויות של צרכנים

רקפת וינטרוב:  אנחנו עושים, כמובן, בדיקות השוואתיות כל הזמן

רקפת וינטרוב:  אני יכולה גם לתרום כמה נתונים למחקר של המ

רקפת וינטרוב: מ

רקפת וינטרוב: מ

פנינה תמנו: אתם לא בקשר עם הרשות להגנת הצרכן?      

רקפת וינטרוב: יש דברים שכן

פנינה תמנו: סביב הנושא הזה ישבתם מתישהו?      

רקפת וינטרוב: לא

פנינה תמנו: אז אולי הגיע הזמן

רקפת וינטרוב: מעולה

פנינה תמנו: תודה

רקפת וינטרוב: יש שני דברים שאנחנו יכולים לתרום בינינו

רקפת וינטרוב:  אני רוצה להתייחס לעניין המניפולציות שדיברת עליהם

רקפת וינטרוב:  המועצה לצרכנות עורכת בדיקות של מחירים כל הזמן

רקפת וינטרוב:  אני רוצה לבדוק מחיר של שמפו לאישה, למשל, בגודל של 500 מיליליטר של אותו יצרן מול המוצר של הגבר

רקפת וינטרוב:  בשעה שהאישה שתיכנס להתקלח צריכה לקחת שמפו, מרכך שיער, סבון לפנים, סבון לאזורים אחרים – לגבר יש אחד ב-9

רקפת וינטרוב: 90 שיש בו ג'ל רחצה וסבון לפנים

פנינה תמנו: נכון

רקפת וינטרוב: יש כאן מניפולציה מאוד חזקה על קהל הנשים

רקפת וינטרוב:  אנחנו צריכות להתקלח עם 80 מוצרים

פנינה תמנו: ועדיין משלמות יותר

רקפת וינטרוב: ועדיין משלמות יותר

רקפת וינטרוב:  כלומר, קודם כול, מה זה צריך להיות? למה גבר צריך לשלם 9

רקפת וינטרוב: 90 שקלים והוא יוצא נקי, ואני משלמת 30 שקל ועדיין לא ניקיתי את הגבות בשמפו מיוחד? זה גם משהו שצריך להסביר עליו ולעבוד גם בחינוך וגם בהסברה

רקפת וינטרוב:       לגבי הבדלי מחירים – מצאנו גם בהקשר של המחקר של המ

רקפת וינטרוב: מ

רקפת וינטרוב: מ גם דאודורנטים, ויש הפרש מחירים של 10% על אותו דאודורנט גבר ואישה

רקפת וינטרוב:  זה גם חלק מהמניפולציות שעושים עלינו – זה עם אלוורה, זה בלי פרוטאין - -     

סימון דוידסון: ואני התחלתי להשתמש בדאודורנט של אשתי

פנינה תמנו: זה יותר יקר

פנינה תמנו:  תיזהר

שלי טל מירון: אנחנו צריכות להשתמש בשלכם

סימון דוידסון: איזו טעות אני עושה

רקפת וינטרוב: החברות אומרות – זה לא אותו מוצר

רקפת וינטרוב:  אז זה לא רק להשוות ל-100 גרם מוצר כמו שהמ

רקפת וינטרוב: מ

רקפת וינטרוב: מ אומרים שהוא הבסיס להשוואה, אלא גם בעולם יש חקיקה שמדברת על זה שיצרן לא יכול לייצר מוצרים שונים למגדרים שונים

רקפת וינטרוב:  אז צריך לראות האם אלוורה שיש במוצר 2% הופכת את המוצר לשונה

פנינה תמנו: זה דברים שבדקתם?      

רקפת וינטרוב: בדקנו איך זה בעולם

פנינה תמנו: לא רק בעולם, גם בארץ

פנינה תמנו:  אני מבקשת שתעבירו את הנתונים שיש לכם כהשלמה למחלקת המחקר והמידע של הכנסת

רקפת וינטרוב: מעולה

פנינה תמנו: ומה אתם עושים בעניין?      

רקפת וינטרוב: לנו אין שיניים, אנחנו לא רגולטור

רקפת וינטרוב:  הדבר היחיד שאנחנו יכולים לעשות זה להציף את זה בתקשורת

פנינה תמנו: למי אתם מציפים את זה כגורם ממשלתי?      

רקפת וינטרוב: הרגולטור הממשלתי שלנו הוא משרד הכלכלה

פנינה תמנו: האם העליתם את זה כלפי מעלה?      

רקפת וינטרוב: בוודאי

פנינה תמנו: למי?      

רקפת וינטרוב: אנחנו עובדים כבר מול כמה שרים בעניין המס הוורוד

פנינה תמנו: מה נעשה?      

רקפת וינטרוב: שוב – לנו אין כלים

רקפת וינטרוב:  אנחנו מעבירים את זה

פנינה תמנו: אין דבר כזה

פנינה תמנו:  רקפת ורחלי, אין דבר כזה "אין לנו כלים"

פנינה תמנו:  אנחנו משלמים מכיסנו מיסים

פנינה תמנו:  כנראה, מישהו ראה לנכון שגם המועצה וגם הרשות להגנת הצרכן מספיק משמעותיות כדי שיעמדו כזרועות חשובים למדינה

פנינה תמנו:  תחזרו למנהלים שלכם ותדאגו שתהיה ישיבה מקיפה על זה

פנינה תמנו:  מצדי תגישו דוח לשר הרלוונטי

פנינה תמנו:  אני אישית גם אדבר עם שר הכלכלה שאני מיודדת איתו

פנינה תמנו:  אבל אין דבר כזה

פנינה תמנו:  כמה עובדים יש אצלכם?      

רקפת וינטרוב: 30

פנינה תמנו: 30 ועוד 80 – 120 איש – כל כנסת ישראל

פנינה תמנו:  תלמדו לעשות בלגן כמונו

פנינה תמנו:  הנושא הזה לא יהיה אחרון בסדר העדיפויות

פנינה תמנו:  אם תבואו ותגידו, תקשיבי, אין כל כך בעיה – אנחנו לא מחפשים בעיות, יש לנו מספיק עבודה

פנינה תמנו:  אבל את אומרת שיש בעיה

רקפת וינטרוב: בהחלט יש בעיה

פנינה תמנו: אז אני מבקשת שתשבו ובעוד חודש תחזרו אליי ותגידו מה עלה בעבודה שלכם בעניין הזה

פנינה תמנו:  מי נציג משרד הכלכלה, אפשר להבין?      

דוד אזולאי: הם אמרו שהרשות להגנת הצרכן

פנינה תמנו: הרשות, משרד הכלכלה שלח אתכם, אז יש לכם שיניים

פנינה תמנו:  זה אומר שמבחינת המשרד הוא רואה אתכם כגוף המפקח

פנינה תמנו:  שוב אני אומרת, זה לא וולונטרי, זה לא רק לשים תמונת ראי

פנינה תמנו:  קחו צעד קדימה ויחד עם הוועדה נעזור לכם

פנינה תמנו:  אבל תבואו עם דף המלצות ברור: איך פעלתם, מול מי פעלתם, למי הגשתם, מה הצעדים שאתם הולכים לעשות

פנינה תמנו:  בסדר?      

רחלי לאביאן: מקובל

פנינה תמנו: משרד האוצר פה? שלום

פנינה תמנו:  אנחנו ניתן קודם לשלי לדבר כי היא צריכה לצאת בעוד כמה דקות

פנינה תמנו:  חברת הכנסת שלי מירון, בבקשה

שלי טל מירון: תודה, גברתי היושבת-ראש, תודה לכל האנשים בוועדה

שלי טל מירון:  כמו שכולנו מבינים אנחנו 52% מהאוכלוסייה, צרכניות של מגוון מוצרים

שלי טל מירון:  לבד כל מה שנאמר פה שהוא די ברור מאליו פשוט עשיתי את הדבר הפשוט, והלכתי לקנות

שלי טל מירון:  כיסיתי את שמות המותגים כדי שלא תהיה פה פרסומת

שלי טל מירון:  יש פה דאודורנט לגבר ולאישה – אותו מחיר, אבל של הגבר מכיל 50 מיליליטר יותר מאשר הדאודורנט לאישה

שלי טל מירון:  זה, אגב, של אותו מותג

שלי טל מירון:  אז נראה לי שהתשובה היא די על השולחן ודי ברורה

קריאה: - - -     

שלי טל מירון: לא הפער במחיר

שלי טל מירון:  המחיר הוא אותו מחיר - -     

פנינה תמנו: זה אותו מחיר, רק של הגברים מכיל יותר

שלי טל מירון: לגברים – 200 מיליליטר ולנשים – 150 מיליליטר

שלי טל מירון:  זאת באמת רק דוגמה אחת

שלי טל מירון:  יכולתי להביא לפה דוגמאות רבות מאוד

שלי טל מירון:  אני בטוחה שהרשות להגנת הצרכן יכולה לעשות סיבוב בסופר פארם ובפארמים השונים ולראות בעיניים על המדף את הפערים במחירים

שלי טל מירון:  זה יכול לבוא לידי ביטוי בכל סוג מוצר

שלי טל מירון:  אני גם רוצה להזכיר שלנשים מפאת מגדרן יש מוצרי היגיינה שהן חייבות לצרוך בכל חודש מעבר למה שהגברים צורכים כי הם לא צריכים אותם

שלי טל מירון:  אז הן מוציאות הרבה יותר כסף על המוצרים האלה בלית ברירה, לא מתוך בחירה

שלי טל מירון:  לכן זה משהו שאנחנו חייבים לטפל בו

שלי טל מירון:  אין שום סיבה שנשים ישלמו יותר רק בגלל שהן נשים

פנינה תמנו: שיטת מצליח – חושבים שאנחנו פראייריות

שלי טל מירון: גם ממציאים לנו מוצרים שלא באמת צריך אותם רק בגלל שזה ארוז מאוד יפה ויש לזה מיתוג מדליק

שלי טל מירון:  אז אנחנו נקנה אותם כי אנחנו רוצות להיות מטופחות

שלי טל מירון:  ואני מזכירה שיש גם מוצרים שנקראים יוניסקס

שלי טל מירון:  זוכרות שיש בשמים שהם גם לגבר ולאישה? אז מסתבר שיכול להיות שסבון גוף יכול לנקות באותה מידה גבר ואישה

שלי טל מירון:  זאת הפתעה גדולה אבל זה אפשרי

שלי טל מירון:      בקיצור, בשורה התחתונה, אני רוצה שיחזרו לפה כמו שביקשת עם שיעורי בית ויחשבו, משרדי הממשלה שזה תפקידם, איך אנחנו עושים שינוי בעניין הזה

שלי טל מירון:  לא סתם עוד דיון, עוד דיבורים, עוד איזה מסמך – מה עושים כדי לפקח על הנושא הזה? תודה רבה

פנינה תמנו: חד-משמעית

פנינה תמנו:  באופן פרקטי אנחנו רוצים לדעת מה עושים

פנינה תמנו:  תודה, חברת הכנסת מירון

פנינה תמנו:  ממשרד האוצר, עמית גולדמן, רפרנט כלכלה ותעשייה באגף תקציבים, בבקשה

מיכה גולדמן: אני מאגף תקציבים

מיכה גולדמן:  אני אציין שבשנה האחרונה נעשו שתי רפורמות משמעותיות בתחום התקינה ובתחום התמרוקים

מיכה גולדמן:  המטרה הייתה לצמצם את חסמי הייבוא כך שייכנסו שחקנים משמעותיים לשוק ויגדל המגוון, ובקצה גם שיירד המחיר לצרכן

מיכה גולדמן:  אנחנו גם עושים כל הזמן בחינה

שלי טל מירון: פה זה לא עניין מגדרי

שלי טל מירון:  מה שאתה אומר מבורך - - -     

פנינה תמנו: בדיוק

פנינה תמנו:  יכולים לייבא וזה באמת יכול להוריד את המחירים, ועדיין פערי המחירים בין גברים לנשים יישאר

פנינה תמנו:  כל עוד לא יבינו שאנחנו לא מוכנות לשלם יותר את המס הוורוד- -     

שלי טל מירון: מופלות

פנינה תמנו: - - כל עוד לא יבינו שיש פיקוח על הדבר הזה ספציפית עם זרקור על המחירים כדי לראות שלא מפלים נשים, אז מה הבעיה? אנחנו עדיין נשלם גם אם המחירים יופחתו

פנינה תמנו:  מה אתה יכול לעשות בעניין הזה ומתכוון לעשות בעניין הזה כרפרנט כלכלה ותעשייה? האם יש לך מחשבה, רצון?      

מיכה גולדמן: אנחנו נעשה בחינה של הרפורמה

מיכה גולדמן:  אנחנו עושים בחינה של הרפורמה ומבצעים מעקב אחריה כדי לראות איפה זה עומד

פנינה תמנו: אז אני מבקשת ממך – לא רק את הרפורמה

פנינה תמנו:  הרפורמה מדברת על כלל הצרכנים

פנינה תמנו:  אני ביקשתי שבעוד חודש הם יבואו, ועד אז אני מבקשת שגם אתה תעשה עבודה

יסמין פרידמן: זה לא עלה עד עכשיו באוצר בשום דבר, לדעתי

פנינה תמנו: העניין המגדרי עלה באוצר? חברת הכנסת יסמין פרידמן שואלת

יסמין פרידמן: אני מתקשה להאמין שזה עלה במשרד האוצר כאיזה אישיו

פנינה תמנו: אם זה לא עלה זה גם בסדר

פנינה תמנו:  אז, הנה, הגיע הזמן

יסמין פרידמן: אנחנו לא באים אליך בטענות

יסמין פרידמן:  אנחנו שואלים אם מדיניות האוצר בכלל מתייחסת לדבר הזה

מיכה גולדמן: פערי המחירים שהצגתם כאן בהתחלה זה לא משהו שבדקנו

מיכה גולדמן:  אנחנו יכולים לבדוק את זה

פנינה תמנו: מצוין

פנינה תמנו:  אז אני מבקשת להיות בשיתוף פעולה עם החוקרים שלנו בכנסת, עם הרשות והמועצה לצרכנות ומשרד הכלכלה, ובעוד חודש כשכולם יהיו מסונכרנים גם אתם במשרד האוצר תוכלו לתת לנו את האינפוט שלכם

פנינה תמנו:  אבל לא רק מה אתם מתכוונים לעשות ברפורמה שאנחנו אישרנו בזמן שהייתי שרה בממשלה

מיכה גולדמן: אני אציין שמוצרים כמו טמפונים זה דבר שעשו עוד בדיקות והכניסו אותם לתוספת הרביעית

שלי טל מירון: אם הוא כבר ציין מוצרי היגיינה חודשיים לנשים אני אגיד שהפער בין המוצרים האלה בעולם הוא מטורף

שלי טל מירון:  פער של עשרות אחוזים לאותו מוצר

שלי טל מירון:  זאת העבודה הראשונה שאתם צריכים לעשות

פנינה תמנו: על זה, למשל, הרפורמה נותנת מענה

פנינה תמנו:  אבל הזווית המגדרית, כמו שאמרנו, לא נבדקה עד עתה

פנינה תמנו:  טוב שהדיון הזה מתכנס אפילו רק כדי שהאוצר יתחיל להסתכל על זה

פנינה תמנו:  בעבר עשינו גם ראייה מגדרית אבל בכל מה שקשור לתקציב המדינה וכולי

פנינה תמנו:  אבל גם בדברים האלה אתם צריכים להיות על זה דווקא כמי שהרפורמות הגדולות בייבוא ושיווק יושבות אצלכם

פנינה תמנו:       חבר הכנסת סימון דוידסון, ואז ניתן גם לארגונים

סימון דוידסון: תודה רבה, גברתי היושבת-ראש

סימון דוידסון:  כשאורייה, היועץ שלי, אמר לי על הדיון הזה קפצתי מיד ובאתי לפה

סימון דוידסון:  דרך אגב, את הרבה יותר רגועה מאתמול

פנינה תמנו: קשה למצוא אותי רגועה, אבל אם אתה כבר הערת – מכיוון שזה נושא כל כך חשוב – כאב לי הלב לקום היום ולשמוע את קפטן נבחרת ישראל מדבר על אבו-פאני שירד כי קראו לו "מחבל", "מחבל" – לא האוהדים של הקבוצה הנגדית – שלנו, של ישראל

פנינה תמנו:  קראו לו "מחבל" והוא בכה

סימון דוידסון: מעניין מה אומרת האימא והאבא של בית"ר ירושלים

סימון דוידסון:  שחקן של מדינת ישראל בנבחרת ישראל עולה על המגרש, וקהל אדיר צועק לו קריאות גזעניות – "מחבל" – לבחור צעיר, שחקן ישראלי

פנינה תמנו: אני שמחה שהקפטן הוא אלי דסה שהוא יוצא הקהילה האתיופית שיכול היה להבין את הרגשות של אבו-פאני באותו רגע

פנינה תמנו:  זאת בושה וכלימה

פנינה תמנו:  בבוקר רק דיברנו על זה ובערב זה מה שקרה

פנינה תמנו:  אתה כיושב-ראש ועדת המשנה לספורט תעשה הכול כדי לדון בנושא הגזענות

פנינה תמנו:  כי גם אחרי הדיון באתי ואמרתי לך: בסוף מה שמתחיל בגזענות נגמר באלימות

פנינה תמנו:  אבל צריך לתת זרקור על הסיפור של הגזענות ואלימות בנפרד

פנינה תמנו:  אנשים שנוח להם בורחים לאבוקות ולאלימות, שזה קשה מאוד; אבל הגזענות כלפי שחקנים – זה מוריד להם את המוטיבציה ושורט להם את הנפש

פנינה תמנו:  על מה? על מי שהם זה הם?      

סימון דוידסון: נורא

סימון דוידסון:  פשוט נורא

סימון דוידסון:  אז שנינו, גם פנינה וגם אני מחזקים את השחקן אבו-פאני

יסמין פרידמן: גם אני

סימון דוידסון: סליחה, גם יסמין

סימון דוידסון:       כשאורייה אמר לי על הדיון הזה זה לקח אותי שנה וחצי אחורה

סימון דוידסון:  למה שנה וחצי אחורה, פנינה? כי ישבנו בוועדת חוקה או כלכלה ודנו ברפורמה בחוק ההסדרים לגבי ייבוא מקביל למוצרי פרפומריה לנשים

סימון דוידסון:  קיבלנו תשובות מהאוצר

סימון דוידסון:  נאבקנו איתם שעות וזה לקח כמה ימים הסיפור הזה, כי בסוף מה שטוב לאישה בצרפת, בשווייץ, בבלגיה או באנגליה שקונה את המוצרים לא טוב לישראליות

סימון דוידסון:  אבל אמרתי להם כמה פעמים שאין אישה – ומי שאומרת לי שהיא לא קונה בחו"ל היא שקרנית, כי אין אישה שנוסעת לחו"ל ולא קונה פרפומריה - -     

פנינה תמנו: - - -     

סימון דוידסון: - - גם את קונה

סימון דוידסון:  זה עולה רבע ממה שמשלמים בישראל

סימון דוידסון:  ולא קרה כלום – לא לבנות שלי שקונות שם, לא לאשתי, לא לך ולא ליסמין

פנינה תמנו: אבל איפור כן

סימון דוידסון: והם לא היו מוכנים לוותר על הנושא הזה

סימון דוידסון:  הם אמרו, לא, מה שטוב לאירופה – אנחנו צריכים להיות שונים

סימון דוידסון:  בסוף הצלחנו

סימון דוידסון:  אני לא אשכח את הנושא של המייק-אפ

סימון דוידסון:  אמרו, המייק-אפ הנוזלי ייכנס לרפורמה, והקשיח לא ייכנס

סימון דוידסון:  אני לא מבין את זה

סימון דוידסון:  ואז אני בא לפה ואני בשוק מהמספרים

סימון דוידסון:  לא ידעתי שזה קיים, פנינה

סימון דוידסון:  אני ממש בהלם

סימון דוידסון:  כמו שציינה שלי, אותו מוצר עולה לנשים יותר, ואף אחד לא יודע מזה

פנינה תמנו: הגברים מקבלים יותר

פנינה תמנו:  ובסוף כל המשפחה משלמת על זה

סימון דוידסון: יש לי שלוש בנות ואישה

יסמין פרידמן: ארבע בנות בבית

פנינה תמנו: אז אני מבינה את הלהט

פנינה תמנו:  הוא משלם הרבה יותר

סימון דוידסון: זה אבסורד מטורף

פנינה תמנו: נורא

פנינה תמנו:  זה טמטום וניצול

סימון דוידסון: אני לא מבין מה ההיגיון פה בכלל

סימון דוידסון:  למה מנצלים? סליחה שאני אומר את זה אבל נשים תמיד ישקיעו יותר מגברים בטיפוח הגוף

סימון דוידסון:  אין מה לעשות – אנחנו כמו בג'ונגל – לוקחים שמפו וגם חופפים וגם מסתבנים – הכול עם שמפו אחד

פנינה תמנו: תיזהר שארגוני הגברים לא יקומו עליך

סימון דוידסון: אבל ככה אנחנו, מה לעשות

סימון דוידסון:  אבל אישה צריכה גם וגם וגם וגם, והיא תשלם הכול כדי להיראות יפה, ותשלם הכול כדי להיות מטופחת, ומנצלים את זה

סימון דוידסון:  אני שמח שאת מעלה את זה, ואני מכיר אותך – את לא תרדי מזה

פנינה תמנו: עוד חודש יהיה ואתם גם תגיעו ולא נוותר

סימון דוידסון: הם לא יתייחסו לזה

פנינה תמנו: הם יתייחסו לזה, אני בטוחה

פנינה תמנו:  היבואנים וחברות השיווק לא הגיעו

פנינה תמנו:  זה רק מראה לך כמה הם מזלזלים בנתח השוק הרחב והגדול הזה

יסמין פרידמן: איך הם יגיעו – היינו צולבים אותם

יסמין פרידמן:  הם מפחדים לבוא

פנינה תמנו: אז, כנראה, יש צדק במה שאנחנו אומרים

פנינה תמנו:  זה מה שאמרתי קודם – אם הם לא מגיעים ולא מסוגלים לספק תשובות אז הם באמת מצדיקים את מה שאנחנו אומרים

סימון דוידסון: אני אחזור לדאודורנט של הגברים עכשיו

פנינה תמנו: אתה גם חבר בוועדת כלכלה, לא?      

סימון דוידסון: לא

סימון דוידסון:  אני נמצא שם אבל אני לא חבר שם

פנינה תמנו: אמרנו שאם צריך נקיים דיון משותף עם ועדת הכלכלה אם הם צריכים שוט גדול יותר

סימון דוידסון: את ידעת את הדברים האלה?      

יסמין פרידמן: מה נראה לך? אני אישה

סימון דוידסון: ידעת שאתן משלמות יותר מגברים?      

יסמין פרידמן: ברור

עינת ברזילי: תחבושות - -     

סימון דוידסון: בתחבושות אני לא משתמש, רק בדאודורנט

עינת ברזילי: - - צריך להיות מוצר בסיסי כמו לחם וחלב

עינת ברזילי:  זה הרי לא דבר שהוא מותרות או שנשים בוחרות אם להשתמש בו כדי להעשיר את חייהן

עינת ברזילי:  זה כמו לחם, חלב וגבינה, וזה חייב להיות בסל

סימון דוידסון: אבל מנצלים את זה בגלל זה

עינת ברזילי: בת דודה שלי הגיעה לכאן מבוסטון עם שתי בנות – בוסטון – לא איזו עיירת פיתוח נידחת – היא נכנסה לפה לסופר-פארם והייתה בשוק שזה עולה כל כך הרבה

פנינה תמנו: עמי צדיק, מנהל המחלקה לפיקוח תקציבי, מרכז המחקר והמידע, בבקשה, הרשמים המקצועיים שלך

פנינה תמנו:  אני אשמח שנשמע

עמי צדיק: תודה שביקשת מאיתנו מסמך בנושא מעניין כל כך

עמי צדיק:  מאוד שמחנו להכין את זה עבורך

פנינה תמנו: תודה לכם על העבודה

עמי צדיק: בכלכלה יש מושג שנקרא "אפליית מחירים"

עמי צדיק:  הכוונה היא שבשווקים שיש בהם רמת ריכוזיות גבוהה יחסית הספקים יכולים להפלות את המחיר בין אוכלוסייה אחת לאחרת, לפי כל מיני פרמטרים, והפרמטר המרכזי הוא מה שנקרא בכלכלה "גמישות הביקוש"

עמי צדיק:  כלומר בכמה הביקוש ישתנה בהנחה שהמחיר עולה או יורד

עמי צדיק:  בדרך כלל כשהמחיר עולה הביקוש יורד, השאלה בכמה

עמי צדיק:  אם הוא יורד ביותר משיעור העלייה במחיר זה ביקוש יחסית גמיש; אם הוא יורד בפחות – נניח, מים – אם המחיר יעלה אנחנו לא נשתמש בפחות מים כי אנחנו צריכים מים

עמי צדיק:  אותו דבר מוצרים כאלה

עמי צדיק:  אז, כנראה, יש הבדלים בין אוכלוסיות

עמי צדיק:  זה מנקודת ראות של מדע הכלכלה

עמי צדיק:  דבר שני, לגבי מה שנאמר פה על מוצרים פמיניים – במחקר אחר שעשינו בדקנו וראינו שבכמה מדינות באירופה המע"מ שמוטל על מוצרים כאלה הוא מופחת כבר מראש

פנינה תמנו: זאת כבר יותר אחריות של המדינה

עמי צדיק: בדיוק

עמי צדיק:  הבינו שזה מוצר שמכיוון שמשתמשים בו באופן קבוע הפחיתו העלות שלו מאוד גבוהה אז הפחיתו את המע"מ על מוצרים כאלה, כמו על הרבה מוצרים אחרים

פנינה תמנו: אבל כשזה הופחת זה הופחת לכולם – גם לגברים וגם לנשים

עמי צדיק: אני מדבר על מוצרים פמיניים, כמו תחבושות

פנינה תמנו: אה, תחבושות, סליחה

עמי צדיק: לא לתמרוקים

עמי צדיק:  עמית, אתה שומע?      

מיכה גולדמן: כן

עמי צדיק: נושא שלישי שמאיר חקר במסמך זה שינוי המחירים

עמי צדיק:  ביקשנו מ"סטורנקס" לראות מה קרה בשנים עברו, וראינו את השינוי במחירים

עמי צדיק:  ראינו שלא רק שרמת המחירים גבוהה יותר, אלא גם השינוי במחיר של מוצרים שמיועדים לנשים עלה

פנינה תמנו: אז המצב לא השתפר, הוא הולך ונעשה גרוע יותר

עמי צדיק: הוא הולך ומעמיק

פנינה תמנו: למרות המודעות

עמי צדיק: לפי מה שראינו, כן

עמי צדיק:  השאלה היא האם, לדעתכם, חוקי הסחר הקיימים שנועדו להגן על הצרכנים, יש בהם האפשרות למנוע מצב כזה

עמי צדיק:  אולי אתם מבקשים מהכנסת תיקונים בחקיקה שלא יאפשרו מצב כזה

פנינה תמנו: אפשר להגדיר את זה ככשל שוק?      

עמי צדיק: במידה מסוימת אולי כן

עמי צדיק:  כדי שיהיו קנסות כבדים על מי שמפלה מחירים בצורה כזאת

פנינה תמנו: אז אומר עמי שהם לא נתנו לזה דגש בראייה מגדרית

פנינה תמנו:  זה בדיוק העניין

פנינה תמנו:  יכול להיות שבגלל זה למרות שהכנסת הציפה בעשור האחרון את נושא המס הוורוד, עדיין לא התקדמנו והמצב רק מחמיר

עמי צדיק: אבל מה שאמרת על התקציב המגדרי – בזה חלה התקדמות מסוימת במודל העסקי כמו במדינות מפותחות אחרות

פנינה תמנו: בתוך הממשלות

עאידה תומא סלימאן: איזו התקדמות? על איזו התקדמות אתה מדבר? הייתה נסיגה

פנינה תמנו: אנחנו מדברים על מדיניות

פנינה תמנו:  יש התקדמות בלהסתכל על זה

פנינה תמנו:  אנחנו מדברים על זה שאין התייחסות לפערי מחירים

עמי צדיק: לדוגמה, יש סבסוד על תחבורה ציבורית, אז בעבר לפחות ראינו שמנסים לבדוק מי נהנה מזה יותר ורואים שנשים נוסעות יותר בתחבורה ציבורית

עמי צדיק:  לכן כשיש סבסוד זה עוזר יותר לנשים

עמי צדיק:  כשבודקים מענקים לעסקים אז רואים הפוך; כשנשים פחות מקימות עסקים ויזמיות אז פחות - -     

פנינה תמנו: ושם המענקים גדולים יותר

עמי צדיק: הסבסוד גדול יותר

עמי צדיק:  אנחנו מנסים לבדוק איך זה משפיע

עמי צדיק:  אותו דבר פה – כשעושים רפורמות ומנסים להבין את המשמעות יש פה בהחלט פערים מגדריים

פנינה תמנו: תודה

פנינה תמנו:  חברת הכנסת יסמין פרידמן ואחר כך ניתן לשרון בריק מ"קולך"

יסמין פרידמן: אני אגיד ממש בקצרה: מעבר להבדל במחירים אנחנו שוכחים שיש הבדלים בהכנסות

יסמין פרידמן:  מלכתחילה נשים מרוויחות 30% פחות באותם תפקידים כמו גברים

יסמין פרידמן:  לכן זה עוול על עוול – אנחנו גם מרוויחות פחות וגם משלמות יותר על מוצרים

יסמין פרידמן:       אבל אני אגיד משהו שהוא קצת לא פופולרי: לדעתי, גם נשים עצמן צריכות לקחת אחריות

יסמין פרידמן:  זאת אומרת, אנחנו פשוט יושבות בשקט ומקבלות את זה כגזרת גורל

יסמין פרידמן:  אולי הגיע הזמן, פנינה, שאנחנו יודעות לצעוק, להפעיל לחץ, להעלות מודעות ברשתות החברתיות, להראות דוגמאות ולהתחיל לקנות מוצרים של גברים

פנינה תמנו: אולי - - - עם אנשי תקשורת על הדבר הזה

יסמין פרידמן: אני באמת אומרת לך, פנינה, בואו נוציא גל של אקטיביזם של נשים - -     

פנינה תמנו: וגברים

פנינה תמנו:  סימון מרגיש מקופח

יסמין פרידמן: גם סימון יקנה לבנות אצלו בבית

יסמין פרידמן:  אבל גם אנחנו צריכות לקחת אחריות

יסמין פרידמן:  אנחנו פשוט יושבות בשקט ומקבלות את זה כאילו זאת גזרת גורל והכול בסדר

יסמין פרידמן:  יש לנו גם אחריות והגיע הזמן שנעשה מעשה

יסמין פרידמן:  אני אתחיל היום

פנינה תמנו: יישר כוח

יסמין פרידמן: תודה

פנינה תמנו: אנחנו לא נרפה מהנושא הזה ונשתמש בתודעה הציבורית ובהדהוד ציבורי עד שיבינו שאנחנו לא פראייריות

סימון דוידסון: יש לי שאלה: יש הבדל בין מוצרי טיפוח לנשים כהות ונשים בהירות?      

פנינה תמנו: כן

סימון דוידסון: גם במחירים רואים את זה?      

פנינה תמנו: כן

פנינה תמנו:  אפרופו קודם כשאמרתי לך שאני לא קונה תמרוקים אבל אני כן קונה איפור בחו"ל

פנינה תמנו:  עכשיו המצב השתפר, אבל אני זוכרת שיום אחד התיישבתי באחד מחדרי האיפור של אחד האולפנים, והיא אמרה לי: אין לי איפור בשבילך

פנינה תמנו:  היה מחסור

סימון דוידסון: זה - - -     

פנינה תמנו: כן

פנינה תמנו:  מוצרים בארץ לא היו מספיק מותאמים לכהות עור

סימון דוידסון: אז משלמים יותר?      

פנינה תמנו: עכשיו יש יותר

פנינה תמנו:  כמובן, שכשיש מעט אז יכולים להעלות את המחירים

פנינה תמנו:  זאת אפליה בתוך אפליה

פנינה תמנו:       	שרון בריק, מנכ"לית "קולך", פורום נשים דתיות

פנינה תמנו:  אבל לא רק

שרון בריק-דשן: נכון

שרון בריק-דשן:  תודה

שרון בריק-דשן:  קודם כול, זאת קטנה יחסית

שרון בריק-דשן:  אנחנו רגילות לשבת פה בוועדות גדולות מאוד וצפופות עם מאבקים ארוכי טווח

שרון בריק-דשן:  היו כאן גם כמה חיוכים, וזה נעים לשבת כאן מידי פעם בוועדה וגם קצת לצחוק

שרון בריק-דשן:  באנו בעיקר כדי ללמוד ולהקשיב, ואני חייבת לומר כמי שעוסקת בחברה הדתית שאני מנסה לתרגם מה המשמעות של הדברים האלה לנשים דתיות

שרון בריק-דשן:  בדרך כלל הן מתחתנות בגיל צעיר יחסית, וזה אומר שיש יותר שנים של עצמאות כלכלית לזוג

שרון בריק-דשן:  ציינת את הנושא של התעסוקה ושל ההכנסה הנמוכה, הרבה ילדים בבית, הרבה שנים של טיפול בילדים; וכשאני מתרגמת את זה לנושאים שדיברנו עליהם אני מכניסה פריטים נוספים: החלפה של ביגוד לאורך השנים עם השינויים בגוף, עם הלידות שחוזרות על עצמן עוד ועוד

שרון בריק-דשן:  זה הרבה פריטי לבוש ולא רק הבגדים החיצוניים

שרון בריק-דשן:  יש כאן הרבה השלכות שמצטברות

שרון בריק-דשן:  אז חוץ מזה שדיברנו גם על האיפור וגם על ההיגיינה הנשית אז כשאנחנו לוקחים את המחיר הוורוד הכללי הזה אנחנו צריכות גם להכניס את השעות השקופות האלה, כלומר גם את השעות בבית כשלא נמצאים במקום עבודה שיש לו הכנסה

שרון בריק-דשן:  אבל יש לזה גם משמעות לשבת בשנים האלה או בשעות אחר הצהריים המוקדמות האלה בבית עם הילדים

שרון בריק-דשן:       שתי הערות על הוועדה: קודם כול, חבל שאנחנו מגיעות עד ועדה כדי לחבר בין שותפים שצריכים לשבת ביום-יום ביחד - -     

פנינה תמנו: האמת היא שזה אחד הדברים שאני מאוד הופתעתי מהם

פנינה תמנו:  אני מגלה את זה כיושבת-ראש ועדה בפעם הראשונה שאני יושבת-ראש ועדה, והייתי חברת כנסת ושרה

פנינה תמנו:  זה אחד הדברים שמפתיעים אותי – חוסר הסנכרון

פנינה תמנו:  ואז אני גם מבינה את המשמעות של הוועדה

פנינה תמנו:  יושבת-הראש שלפניי יודעת את זה היטב

שרון בריק-דשן: הערה השנייה היא המעבר לפעולה

שרון בריק-דשן:  מאוד אהבתי את הרעיון של מקדם המע"מ הנפרד

שרון בריק-דשן:  צריך לצאת בשיתופי פעולה רחבים מאוד, והדבר השני הוא לקדם את הניתוח העמוק שאתה עשית גם לפי הצריכה ולפי משמעות הסבסוד

שרון בריק-דשן:  כלומר הכנסת לפה מחשבה שלא הייתי בה בכלל

שרון בריק-דשן:  זה נכון ללכת בעיקרון הזה ומפה לצאת לאקטיביזם שלנו ולראות על מה אנחנו מנסות לייצר את השינוי

פנינה תמנו: יסמין, אפרופו מודעות ציבורית – צריך לגייס גם את ארגוני הנשים

פנינה תמנו:  אני בטוחה שאת, שרון, תרימי את הכפפה

פנינה תמנו:  אפשר לצאת בקמפיין מאוד רציני של חברות הכנסת עם ארגוני הנשים

יסמין פרידמן: כן

יסמין פרידמן:  בואו ניקח אחריות אנחנו כחברות כנסת להנגיש את המידע הזה שלפעמים הוא נדחק ולא שמים לב

פנינה תמנו: נעשה קמפיין כלשהו שיעזור

יסמין פרידמן: לצאת למאבק בכל החברות

יסמין פרידמן:  זה מעצבן

שרון בריק-דשן: הלוואי שזה לא יהיה רק נשים

פנינה תמנו: אמרת "אקטיביזם" זה יסמין

יסמין פרידמן: כן

יסמין פרידמן:  אני רואה מגפון – העיניים שלי - -     

פנינה תמנו: חברת הכנסת עאידה  תומא סלימאן ואחרייך תדבר הדס קורמש בלישה, שנבחרה אתמול להיות יושבת-ראש אגודת הסטודנטים באוניברסיטת בר-אילן

פנינה תמנו:  לדעתי, פעם ראשונה אישה שם

פנינה תמנו:  ברכות

פנינה תמנו:  אנחנו שמחים שאת איתנו כאן

פנינה תמנו:  כל הכבוד

פנינה תמנו:       בבקשה, חברת הכנסת עאידה תומא סלימאן

יסמין פרידמן: כל הכבוד

עאידה תומא סלימאן: תודה רבה, פנינה היושבת ראש, על היוזמה

עאידה תומא סלימאן:  זה נושא שכבר דיברנו עליו בעבר

עאידה תומא סלימאן:  אבל לצערי הרב, זה המשך של הניצול של נשים והחפצת נשים וניסיון להפוך אותנו לצרכניות הכי גדולות בעיקר של דברים שקשורים למראה שלנו ואיך שאנחנו מתלבשות ובאיזה סוג של מייק-אפ ואיפור אנחנו משתמשות

עאידה תומא סלימאן:  אני חייבת להגיד שלא הכרתי את העולם הזה של איפור עד שהגעתי לכנסת

עאידה תומא סלימאן:  הכריחו אותי כי אמרו שבמצלמה זה לא נראה טוב בלי מייק-אפ

עאידה תומא סלימאן:       זה המשך של המבנה החברתי שמנסה כל הזמן להכניס אותנו לקופסאות מסוימות שבנו עבורנו, ואנחנו חייבות להתנהל לפיהן

פנינה תמנו: שבנו עבורנו אבות אבותינו

עאידה תומא סלימאן: כן

עאידה תומא סלימאן:  ברגע שמתחילים להתנהל בתוכן אפשר לגבות מאיתנו את המס שהם קובעים בדרך כלל

עאידה תומא סלימאן:  לצערי הרב, הרבה פעמים משווקים לנו את הדברים האלה דרך נשים אחרות שמשתפות פעולה עם המבנה הכלכלי-חברתי הזה

עאידה תומא סלימאן:       אני הקשבתי למשפט שנזרק שהתקדמנו מבחינת ההבחנה המגדרית והבדיקה המגדרית גם בתקציבים וגם במדיניות

עאידה תומא סלימאן:  סליחה – היו שנתיים שהתעשתו והתחילו לבדוק את התקציבים, את המדיניות ואת הצריכה - -     

יסמין פרידמן: מתי זה היה?      

עמי צדיק: יעל מבורך הייתה ממונה על - - -     

פנינה תמנו: זה היה בשנת 2015-2013

פנינה תמנו:  אז היה החוק

קריאה: הייתה החלטת ממשלה

עאידה תומא סלימאן: זאת הייתה החלטת ממשלה

עאידה תומא סלימאן:  כבר התחלנו בתקציב של 2016, אם אני לא טועה, וקיימנו פה דיונים בוועדה ואפילו הוצאנו סיכום מנחה למשרדי הממשלה שלא עשו את הניתוח כמו שצריך

עאידה תומא סלימאן:  ואז זה התפספס

עאידה תומא סלימאן:  בתקציב הקודם שהוגש, כבוד היושבת-ראש, כשהיית בממשלה הקודמת, לצערי הרב, לא נעשה ניתוח תקציבי כמו שצריך, ומשרד האוצר הוא זה שהנחה איך עושים את הניתוח התקציבי והנחה גרוע

עאידה תומא סלימאן:  השנה התקציב לא התייחס כמעט

עאידה תומא סלימאן:  נכון, אתם עשיתם עבודה, ראיתי את המסמך

עמי צדיק: יש קווים מנחים של ה-OECD איך לעשות את זה בצורה טובה יותר

עאידה תומא סלימאן: כן, אבל לנו יש הקווים המנחים שלנו שקובעים אותם, דרך אגב, גברים שלא מבינים בהבחנה מגדרית

עאידה תומא סלימאן:  אז, בסדר

עאידה תומא סלימאן:       השאלה היא גם האם מוכנים לשנות מדיניות

עאידה תומא סלימאן:  אני זוכרת שכשהעלינו את זה בפעם הראשונה  נכנסה הרפורמה בטואלטיקה שאמרו שמכריחים את הספקים לשים מחירים בהשוואה למחירים שקיימים במדינות אחרות

עאידה תומא סלימאן:  זאת הבחנה בין מה שקיים בעולם לבין מה שקיים אצלנו

עאידה תומא סלימאן:  אבל עדיין לא עשו – ובואו נבקש את זה, אולי כדאי – שאותה רפורמה שעשו עם חו"ל יעשו בעניין גברים ונשים לאותם מוצרים

עאידה תומא סלימאן:  ישימו את המחיר של הדאודורנט של הנשים וישימו את המחיר של הדאודורנט של הגברים

פנינה תמנו: כמו עם הסוכר

פנינה תמנו:  אני חושבת שזה רעיון מצוין

פנינה תמנו:  תרשמו את הרעיונות האלה

יסמין פרידמן: לא הבנתי מה הרעיון

פנינה תמנו: היא אומרת שצריך להראות על מוצר של נשים מה המחיר של מוצר של גברים ועל מוצר של גברים – מה המחיר של מוצר של נשים

פנינה תמנו:  אולי מרגע שנראה את זה נבחר לקחת מוצר של גבר? מה רע?      

עאידה תומא סלימאן: זה בהמשך לאקטיביזם שלך

עאידה תומא סלימאן:  עכשיו שמים את המחיר בארץ ואת המחיר בארץ המוצא

עאידה תומא סלימאן:  לדעתי, כדאי מאוד לבקש הנחיה שמחייבת שליד סכיני גילוח של נשים ישימו מחיר של סכיני גילוח לגברים

עאידה תומא סלימאן:  כל אחד יבחר במה שבא לו

פנינה תמנו: תודה רבה, חברת הכנסת

פנינה תמנו:  משרד הבריאות, בבקשה

פנינה תמנו:       רחלי, רצית לומר משהו?     

רחלי לאביאן: באופן כללי יש הנחיות ליחידות מידה לכל מוצר

פנינה תמנו: אתם תגידו בפעם הבאה מה קיים, מה הפיקוח, מה הרגולציה, מה חסר, מה צריך לעשות, מה דעתכם ואיך מתקדמים

רחלי לאביאן: נעביר את זה הלאה

פנינה תמנו: אסתר כהנא, מנהלת יחידת תמרוקים במשרד, בבקשה

אסתר כהנא גוטגליק: נכון

אסתר כהנא גוטגליק:  משרד הבריאות לא מתעסק במחירים של תמרוקים, אלא בעניינים של בטיחות ואיכות

אסתר כהנא גוטגליק:  כמו שנאמר פה ב-1 באפריל נכנסה הרפורמה בייבוא התמרוקים שמאפשרת הקלות ברגולציה כדי לפתוח את השוק ליותר חברות - - - בייבוא של מוצרים

פנינה תמנו: אז, אסתר, אני רוצה לשאול אותך שאלה: בבטיחות ובריאות יש הבדל בין גברים לנשים?      

אסתר כהנא גוטגליק: בבשמים בוודאי יש הבדל

אסתר כהנא גוטגליק:  יש ריחות שונים

פנינה תמנו: אני לא מדברת על ריחות – על בטיחות ועל בריאות

אסתר כהנא גוטגליק: יש מוצרים שהם מיוחדים רק לנשים

פנינה תמנו: זה ברור לי

פנינה תמנו:  אבל, נניח, אם לוקחים דאודורנטים – זה אותה תקינה ואותה רמה – אתם בודקים באופן שונה?      

אסתר כהנא גוטגליק: אותו דבר

פנינה תמנו: זה מה שרציתי לדעת

פנינה תמנו:  כי חלק מהטענות של הספקיות – תמיד יש לי בלבול בין הספקיות, היצרניות, היבואניות – שלייצר לנשים זה יותר יקר בגלל המרקם

פנינה תמנו:  זה נשמע לי מופרך

אסתר כהנא גוטגליק: יש הרבה יותר קרם פנים לנשים מאשר לגברים, נכון? זה לא בר השוואה

קריאה: אבל לגברים יש יותר חומרים אחרים מאשר לנשים

עמי צדיק: אבל התקינה היא דומה

פנינה תמנו: התקינה מעניינת אותי

פנינה תמנו:  זה לא שעכשיו הם צריכים להוציא יותר כספים על התקינה

אסתר כהנא גוטגליק: לא

אסתר כהנא גוטגליק:  התקינה היא אותו דבר

פנינה תמנו: יש פה עוד נציג ממשלה שלא קיבל הזדמנות לדבר? לא

פנינה תמנו:       הדס, בבקשה, ברכות על התפקיד שלך כיושבת-ראש אגודת הסטודנטים בבר-אילן

הדס קורמש בלישה: תודה רבה

הדס קורמש בלישה:  הרבה מהדברים שרציתי לומר כבר נאמרו פה אבל אני רוצה לחזק את העניין של חינוך הצרכנים

הדס קורמש בלישה:  גם אני עצמי נפלתי – אמרתי, זה נראה מוכר ומזמין ואני קונה את זה – כמו הרבה נשים כמוני

הדס קורמש בלישה:  אבל מחיפוש בסטוק וברשתות הקטנות שנפתחו גיליתי שיש מוצרים זולים יותר שאני לא מכירה

הדס קורמש בלישה:  הפסקתי לקחת את המוצרים המוכרים יותר והממותגים יותר ועברתי לזולים ופחות מוכרים, והם באמת אותו דבר

הדס קורמש בלישה:  אני באמת חושבת שבשילוב קידום ושינוי מדיניות צרכנית והוזלת המחירים בתחום המע"מ או המכסים, אפשר, במיוחד בחיזוק אקטיביזם, לחנך כבר מרמת בית הספר איך צורכים נכון, איך בוחרים נכון

הדס קורמש בלישה:  ולא בגלל שיש ספורטאיות אולימפיות שמשווקות מוצר כזה או אחר, אלא מכיוון שזה זול יותר

הדס קורמש בלישה:  זה אותו מוצר, וזה חכם יותר,  כי בסופו של דבר השכר שלנו לא דומה

הדס קורמש בלישה:  יש משפחות של ארבעה, חמישה, שישה אנשים בבית, ונשים לא יודעות שיש להן אפשרות זולה יותר

הדס קורמש בלישה:  כהרחבה להצעה של חברת הכנסת עאידה תומא סלימאן כמו שיש שלטים של המחירים של מוצרי המזון בסופר אפשר לעשות גם ברשתות כמו שלטים של כל המוצרים מפדים עד דאודורנטים ותמרוקים כדי שנשים יידעו שיש להן אפשרויות

הדס קורמש בלישה:  כי בדרך כלל המוצרים הזולים יותר נמצאים במדפים התחתונים האחוריים והם לא נגישים לנו

הדס קורמש בלישה:  אז גם להעלות את המודעים אליהם

פנינה תמנו: תודה על הדברים שלך

פנינה תמנו:  את נוגעת בנקודה חשובה

פנינה תמנו:  במובן הזה אנחנו בדור שיש בו יתרון ליכולת התהודה ברשתות החברתיות

פנינה תמנו:  מעבר לחינוך במסגרות פורמליות יש לדור שלנו יכולת להטיס את המידע באופן כזה שגם החברות לעיתים משתאות מול הכוח הצרכני כשרוצים

פנינה תמנו:  זה מתחבר לדברים שאת אמרת

יסמין פרידמן: נכון, אבל תרבות הצריכה שלנו ירדה מהפסים

פנינה תמנו: באיזה מובן?      

יסמין פרידמן: בכל מובן

יסמין פרידמן:  הצריכה של מזון, של בגדים

פנינה תמנו: כן, אבל היום לא צריך לטוס לחו"ל כדי להביא תמרוקים

פנינה תמנו:  היום הכול און-ליין

יסמין פרידמן: את יודעת איך יודעים את זה – לפי כמות האשפה שלנו

יסמין פרידמן:  אנחנו מספר 4 בעולם בייצור אשפה

יסמין פרידמן:  אנחנו צרכנים חסרי אחריות וחסרי מודעות

פנינה תמנו: זאת סוגיה לא פחות חשובה, היא הרבה יותר רחבה

יסמין פרידמן: היא לא קשורה לדיון אבל היא משלימה

פנינה תמנו: ועדיין התנהגות צרכנית זאת התנהגות צרכנית, זאת פסיכולוגיה שלמה

פנינה תמנו:  גם בעולם הכלכלה שאתה נגעת בו, עמי, לעניין הביקושים

עמי צדיק: לפני עשור הייתה מחאה חברתית גדולה מאוד בנושאים האלה, ואז מחיר הקוטג' היה בכותרות - -     

יסמין פרידמן: והוא עלה

עמי צדיק: - - ובגלל התנהגות צרכנית הם פחדו להעלות את המחיר עד היום

פנינה תמנו: נכון

פנינה תמנו:  הנושא הזה הוא חשוב

פנינה תמנו:  המס הזה הוא מס ניצול של הצרכניות בנתח השוק הגדול ביותר

פנינה תמנו:  שוק הצרכנים הוא בלתי נסבל

פנינה תמנו:      אני אסכם את הדיון, אלא אם כן עוד מישהו רוצה לומר משהו

פנינה תמנו:  מישהו מהגורמים רוצה לומר עוד משהו? רקפת?      

רקפת וינטרוב: כשאנחנו בודקים פערי המחירים אז פערי המחירים בקוסמטיקה בין הרשתות גבוהים מאוד, לא רק בין גברים ונשים

רקפת וינטרוב:  זה מראה שפערי התיווך והרווח של כל אחת מהרשתות האלה הם מאוד גבוהים

רקפת וינטרוב:  למשל, ההבדלים במחירי סכיני הגילוח יכולים להיות גם של 100 שקלים על אותו סכין בין רשתות שונות

רקפת וינטרוב:  יש פה פער, ויש מקום להוריד את המחיר הזה, במיוחד כשזה נוגע למוצרים של נשים

פנינה תמנו: תודה

פנינה תמנו:  הוועדה קוראת לכלל הגורמים הרלוונטיים: משרד האוצר, משרד הכלכלה, הרשות להגנת הצרכן, המועצה הלאומית ומשרד הבריאות, במידת הצורך – לקיים ישיבה מקיפה בטרם נכנס את הוועדה בעוד כחודש ימים כדי לגבש דרכי פעולה שיצמצמו את האפליה או ימגרו אותה בכל מה שאנחנו נוהגים לכנות "המס הוורוד ומה שמשתקף מהמחקר של המ

פנינה תמנו: מ

פנינה תמנו: מ

פנינה תמנו:  כדי שנוכל להתקדם למצב מתוקן יותר שבו נשים לא יופלו לרעה על-ידי החברות בסוף מציגות לנו את המוצר המוגמר ברשתות השונות

פנינה תמנו:  אתם תחזרו בעוד חודש

פנינה תמנו:  אני מבקשת ממנהלת הוועדה לקבוע את הדיון הזה

פנינה תמנו:  אני רוצה להודות גם לכם, עמי ומאיר, על המחקר

פנינה תמנו:  ניפגש בעוד חודש ימים

פנינה תמנו:  תודה